Vígszínház hírlevél

Színművészeink várják Önöket a Pannónia utca 8-ban! A Ditrói Mór utca felújítása miatt május 1-jén sajnos nem tudtunk a megszokott módon dedikálást tartani, de mivel nagyon vártuk a találkozást a nézőinkkel, ezért az alábbi napokon művészeink a Vígszínház Szervezési Osztályára költöznek, ahol jegyet és bérletet is tudnak vásárolni tőlük! Május 7. csütörtök 17:00–18:00: Hegyi Barbara (17:00–17:30), Balázsovits Edit és Medveczky Balázs Május 8. péntek 16:00–17:00: Orosz Ákos és Gyöngyösi Zoltán 17:00–18:00: Igó Éva, Kútvölgyi Erzsébet és Zoltán Áron Május 11. hétfő 16:00-17:00: Kovács Tamás és Sághy Tamás 17:00-18:00: Gados Béla és Lukács Sándor Május 12. kedd 17:00-18:00: Szilágyi Csenge, Majsai-Nyilas Tünde és Karácsonyi Zoltán Május 13. szerda 16:00-17:00: Szász Júlia, Ertl Zsombor és Varga-Járó Sára (16:30-17:30) 17:00-18:00: Halász Judit és Wunderlich József Május 14. csütörtök 17:00-18:00: Márkus Luca és Fesztbaum Béla Május 15. péntek 16:00-17:00: Nagy-Kálózy Eszter, Rudolf Péter és Kern András 17:00- 18:00: Kovács Patrícia, Kőszegi Ákos és Bölkény Balázs Különleges kedvezménnyel készülünk! Ha megújítják bérleteiket, akkor 40% kedvezménnyel tudnak jegyet vásárolni a májusi és júniusi előadásainkra! Várjunk Önöket szeretettel!
A Vígszínház 130. születésnapja alkalmából soha nem látott helyekre kalauzoljuk el Önöket! Videónkban a teátrum titkaiba nyerhetnek betekintést Halász Judit, Hegyi Barbara, Fesztbaum Béla, Borbiczki Ferenc és olyan kollégáink vezetésével, akik már több évtizede dolgoznak a Vígben. Videónkból kiderül, hogy a jelmezraktárban melyik legendás színész kesztyűi kerültek elő, és a nagy vörös függöny működésébe is beleshetnek. Az alagsor útvesztőiben is barangolhatnak, és megismerhetik Várkonyi Zoltán búvóhelyét. A vígszínházi őseink színházcsináló szenvedélye nemcsak ezekben a történetekben és terekben köszön vissza, hanem a mai napig meghatározza azt a szellemiséget, amely ma is érezhető a teátrumban. A videó a képre kattintva tekinthető meg.
„Az emberi természettel ellentétes életet nem lehet élni. Ennek a roppant egyszerű gondolatnak már sok rendszer nem felelt meg” – mondja a Lóvátett lovagok kapcsán Rudolf Péter. „Persze Shakespeare épp attól az aki, hogy minden pillanatban újabb és újabb réteget kínál fel a színháznak, újabb és újabb kanyarokat vehet egy jelenet, újabb és újabb képet festhetünk az emberről. Esetünkben leginkább a szerelmes emberről. Ebben a darabban Shakespeare szinte minden későbbi vígjátékának elemei ott vannak. Ezzel is megpróbálunk játszani. Igyekszem a színészből kiindulni.” Az évadban május 14-én játsszuk utoljára a Lóvátett lovagokat a Pesti Színházban.
William Shakespeare ## Lóvátett lovagok Navarra királya és kísérete megfogadják, hogy életüket három évig a tanulásnak szentelik, lemondanak a szerelemről és minden földi élvezetet megvonnak maguktól. Naná, hogy még aznap a városba érkezik a francia királylány és három udvarhölgye. Naná, …
„A Víg Szalonban látható Sommerreise olyan, mint egy finom kézműves alkotás. Rendezője, Jókai Ági természetesen a nőkkel való legteljesebb együttérzéssel, de némi iróniával állítja elénk a Nőt, aki az előadás elején még a műszempilláit rebegteti, a végére azonban vállalja a teljes lecsupaszodást, a bő pulcsit és a munkát. Minden, ami vele történik – a helyszínek, az emberek, a kiegészítők – szimbolikusan is a lelkét jelenítik meg, a stációkat, amiken keresztül a hazugságból eljut önmagához és a valódi élethez.” (Sümegi Noémi – Index) A Sommerreise dalciklust az évadban utoljára május 15-én játsszuk a Víg Szalonban. Szereplők: Radnay Csilla és Szép András m.v. Az előadást angol nyelven játsszuk angol és magyar felirattal. Szeretnénk felhívni vendégeink figyelmét, hogy a Víg Szalon NEM akadálymentesített helyszín!
Wolf Péter – Fábri Péter ## Sommerreise A Sommerreise Schubert Winterreise című korszakos dalciklusának fordítottja. A Winterreisében egy férfi 24 dalban panaszolja el, hogy szakított vele a szerelme. A Sommerreisében a főszereplő egy nő, nem télen játszódik a történet, hanem nyáron, a …
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2026 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük